CELEX: 32008R0075
Language: mt
Date: 2008-01-28 00:00:00
Title: Regolament tal-Kunsill (KE) Nru 75/2008 tat- 28 ta’ Jannar 2008 li jemenda r-Regolament (KE) Nru 1207/2001 dwar proċeduri sabiex jiffaċilitaw il-ħruġ fil-Komunità ta' provi ta' oriġini u l-ħruġ ta' ċerti awtoriżżazzjonijiet approvati ta' l-esportatur taħt id-dispożizzjonijiet li jirregolaw il-kummerċ preferenzjali bejn il-Komunità Ewropea u ċerti pajjiżi (Test b’relevanza għaż-ŻEE)

29.1.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 24/1
               
            REGOLAMENT TAL-KUNSILL (KE) Nru 75/2008
      tat-28 ta’ Jannar 2008
      li jemenda r-Regolament (KE) Nru 1207/2001 dwar proċeduri sabiex jiffaċilitaw il-ħruġ fil-Komunità ta' provi ta' oriġini u l-ħruġ ta' ċerti awtoriżżazzjonijiet approvati ta' l-esportatur taħt id-dispożizzjonijiet li jirregolaw il-kummerċ preferenzjali bejn il-Komunità Ewropea u ċerti pajjiżi
      (Test b’relevanza għaż-ŻEE)
      IL-KUNSILL TA' L-UNJONI EWROPEA,
      Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,
      Wara li kkunsidra l-proposta mill-Kummissjoni,
      Billi:
      
                  (1)
               
               
                  Ir-Regolament (KE) Nru 1207/2001 (1), jistipula d-dispożizzjonijiet sabiex jiġi appoġjat il-ħruġ ta' provi ta' l-oriġini f'relazzjoni ma' l-esportazzjonijiet ta' prodotti mill-Komunità fil-kuntest tar-relazzjonijiet kummerċjali preferenzjali ma' ċerti pajjiżi terzi.
               
            
                  (2)
               
               
                  L-Annessi III u IV tar-Regolament (KE) Nru 1207/2001 għandhom jiġu emendati sabiex tiġi żgurata indikazzjoni korretta ta' l-oriġini tal-materjali li jintużaw fil-manifattura ta' prodotti li joriġinaw mill-Komunità.
               
            
                  (3)
               
               
                  Ir-Regolament (KE) Nru 1207/2001 għandu għalhekk jiġi emendat kif meħtieġ,
               
            ADOTTA DAN IR-REGOLAMENT:
      Artikolu 1
      Ir-Regolament (KE) Nru 1207/2001 huwa b'dan emendat kif ġej:
      
                  (1)
               
               
                  l-Anness III għandu jiġi sostitwit bit-test fl-Anness I ma' dan ir-Regolament;
               
            
                  (2)
               
               
                  l-Anness IV għandu jiġi sostitwit bit-test ta' l-Anness II ma' dan ir-Regolament.
               
            Artikolu 2
      Id-dikjarazzjonijiet tal-fornituri, għal prodotti li m'għandhomx status ta' oriġini preferenzjali, li jkunu saru qabel id-data tad-dħul fis-seħħ ta' dan ir-Regolament għandhom jibqgħu validi.
      Artikolu 3
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 28 ta’ Jannar 2008.
         
            
               Għall-Kunsill
            
            
               Il-President
            
            D. RUPEL
         
      
      
         (1)  ĠU L 165, 21.6.2001, p. 1, Regolament kif emendat l-aħħar bir-Regolament (KE) Nru 1617/2006 (ĠU L 300, 31.10.2006, p. 5).
      
         ANNESS I
         
            
               “ANNESS III
               Id-dikjarazzjoni tal-fornituri għal prodotti li m'għandhomx status ta' oriġini preferenzjali
               Id-dikjarazzjoni tal-fornituri, li t-test tagħha qed jidher hawn taħt, għandha timtela f’konformità man-noti f’qiegħ il-paġna. Madankollu, in-noti f’qiegħ il-paġna m’hemmx għalfejn jerġgħu jinkitbu.
               
                  
               Test ta 'immaġni
               
                  ID-DIKJARAZZJONI
                  Jiena, hawn taħt iffirmat, fornitur ta' l-oġġetti koperti mid-dokument anness, niddikjara li:
                  1. Il-materjali li ġejjin, li m'għandhomx status ta' oriġini preferenzjali, intużaw fil-Komunità għall-produzzjoni ta' dawn l-oġġetti:
                  Deskrizzjoni ta' l-oġġetti pprovduti (1)
                  Deskrizzjoni tal-materjali li ntużaw li ma joriġinawx mill-Komunità
                  Intestatura HS ta' materjali li ma joriġinawx fil-Komunità li ntużaw (2)
                  Il-valur tal-materjali li ma joriġinawx fil-Komunità li ntużaw (3)
                  Total:
                  2. Il-materjali kollha l-oħra użati fil-Komunità għall-produzzjoni ta' dawn l-oġġetti joriġinaw fi … (4) u jissodisfaw ir-regoli ta' l-oriġini li jiggvernaw il-kummerċ preferenzjali ma' … (5), u
                  Niddikjara li: (6)
                  Kumulazzjoni applikata ma’ … (isem tal-pajjiż/pajjiżi)
                  L-ebda kumulazzjoni ma tapplika
                  Nimpenja ruħi li nqiegħed għad-dispożizzjoni ta' l-awtoritajiet tad-dwana kwalunkwe dokument ta' prova li jeħtieġu.
                  … (7)
                  … (8)
                  … (9)
                  (1) Meta l-fattura, formola tat-twassil jew dokument kummerċjali ieħor li d-dikjarazzjoni hija mehmuża miegħu, tkun marbuta ma' varjetà ta' oġġetti, inkella oġġetti li ma jinkorporawx l-istess proporzjon ta' materjali li ma joriġinawx mill-Komunità, il-fornitur irid jiddifferenzja bejniethom b'mod ċar. Eżempju: Id-dokument ikopri mudelli differenti ta' mutur elettriku ta' l-intestatura 8501, għall-użu fil-manifattura tal-magni tal-ħasil tal-ħwejjeġ ta' l-intestatura 8450. In-natura u l-valur tal-materjali li ma joriġinawx fil-Komunità, użati fil-manifattura jvarjaw bejn mudell u ieħor. Il-mudelli jridu jiġu elenkati b'mod separat fil-kolonna 1 u l-informazzjoni fil-kolonni l-oħra trid titniżżel għal kull wieħed, sabiex il-manifattur tal-magni tal-ħasil tal-ħwejjeġ ikun jista' jivvaluta b'mod korrett l-istatus ta' l-oriġini ta' kull wieħed mill-prodotti tiegħu skond it-tip ta' mutur li tkun tinkorpora.
                  (2) Għandu jiġi kkompletat biss meta jkun rilevanti. Eżempju: Ir-regola għall-ħwejjeġ ta' l-ex Kapitlu 62 tippermetti l-użu ta' ħajt li ma joriġinawx fil-Komunità. Għalhekk, jekk manifattur tal-ħwejjeġ Franċiż juża materjal minsuġ fil-Portugal minn ħajt li ma joriġinax mill-Komunità, il-fornitur Portugiż jeħtieġ biss li jdaħħal ‘ħajt’ bħala materjal li ma joriġinax mill-Komunità fil-kolonna 2 tad-dikjarazzjoni tiegħu, l-intestatura HS u l-valur tal-ħajt huma irrelevanti. Kumpannija li timmanifattura l-wajer ta' l-intestatura HS 7217 minn vireg tal-ħadid li ma joriġinawx fil-Komunità trid iddaħħal biss ‘vireg tal-ħadid’ fil-kolonna 2. Jekk il-wajer ikun se jintuża f'magna li għaliha r-regola ta' l-oriġini tiffissa limitu ta' perċentwal fuq il-valur ta' materjali li ma joriġinawx mill-Komunità, li jintużaw, il-valur tal-vireg irid jiddaħħal fil-kolonna 4.
                  (3) ‘Valur’ tfisser il-valur doganali fil-mument ta' l-importazzjoni tal-materjali jew, jekk dan ma jkunx magħruf u ma jistax jiġi aċċertat, l-ewwel prezz aċċertabbli mħallas għall-materjali fil-Komunità. Għal kull tip ta' materjal mhux oriġinanti li jintuża, speċifika l-valur eżatt għal kull unità ta' l-oġġetti murija fil-kolonna 1.
                  (4) Il-Komunità, il-pajjiż, il-grupp ta' pajjiżi jew territorju minn fejn joriġinaw il-materjali. J.
                  (5) Pajjiż, grupp ta’ pajjiżi jew territorju kkonċernat
                  (6) Għandha timtela' fejn meħtieġ, għal oġġetti li għandhom status ta' oriġini preferenzjali biss fil-kuntest ta' relazzjonijiet kummerċjali preferenzjali ma' wieħed mill-pajjiżi msemmija fl-Artikoli 3 u 4 tal-Protokoll ta' l-oriġini rilevanti, li magħhom tapplika l-Kumulazzjoni ta' l-Oriġini Pan-Ewro-Mediterranja.
                  (7) Il-post u d-data.
                  (8) Isem u kariga, isem u indirizz tal-kumpannija.
                  (9) Firma.”
               
            
         
      
      
         ANNESS II
         
            
               “ANNESS IV
               Id-dikjarazzjoni tal-fornituri fit-tul dwar prodotti li għandhom status ta' oriġini preferenzjali
               Id-dikjarazzjoni tal-fornituri, li t-test tagħha qed jidher hawn taħt, għandha timtela f’konformità man-noti f’qiegħ il-pagna. Madankollu, in-noti f’qiegħ il-paġna m’hemmx għalfejn jerġgħu jinkitbu.
               
                  
               Test ta 'immaġni
               
                  ID-DIKJARAZZJONI
                  Jiena, hawn taħt iffirmat, fornitur ta' l-oġġetti koperti minn dan id-dokument, li jintbagħtu regolarment lil … (1), niddikjara li:
                  1. Il-materjali li ġejjin, li m'għandhomx status ta' oriġini preferenzali, intużaw fil-Komunità għall-produzzjoni ta' dawn l-oġġetti:
                  Deskrizzjoni ta' l-oġġetti pprovduti (2)
                  Deskrizzjoni tal-materjali li ntużaw li ma joriġinawx mill-Komunità
                  Intestatura HS ta' materjali li ntużaw li ma joriġinawx fil-Komunità (3)
                  Il-valur tal-materjali li ma joriġinawx fil-Komunità li ntużaw (4)
                  Total:
                  2. Il-materjali kollha l-oħra użati fil-Komunità għall-produzzjoni ta' dawn l-oġġetti joriġinaw fi … (5) u jissodisfaw ir-regoli ta' l-oriġini li jiggvernaw il-kummerċ preferenzjali ma' … (6), u
                  Niddikjara li: (7)
                  Kumulazzjoni applikata ma’ … (isem tal-pajjiż/pajjiżi)
                  L-ebda kumulazzjoni ma tapplika
                  Din id-dikjarazzjoni hija valida għall-konsenji kollha ulterjuri ta' dawn il-prodotti li jintbagħtu minn … lejn … (8).
                  Nimpenja ruħi li ninforma … minnufih jekk din id-dikjarazzjoni ma tibqax valida.
                  Nimpenja ruħi li nqiegħed għad-dispożizzjoni ta' l-awtoritajiet tad-dwana kwalunkwe dokument ta' prova li jeħtieġu.
                  … (9)
                  … (10)
                  … (11)
                  (1) L-isem u l-indirizz tal-klijent.
                  (2) Meta l-fattura, formola tat-twassil jew dokument kummerċjali ieħor li d-dikjarazzjoni hija mehmuża miegħu, tkun marbuta ma' varjetà ta' oġġetti, inkella oġġetti li ma jinkorporawx l-istess proporzjon ta' materjali li ma joriġinawxmill-Komunità, il-fornitur irid jiddifferenzja bejniethom b'mod ċar. Eżempju: Id-dokument ikopri mudelli differenti ta' mutur elettriku ta' l-intestatura 8501, għall-użu fil-manifattura tal-magni tal-ħasil tal-ħwejjeġ ta' l-intestatura 8450. In-natura u l-valur tal-materjali li ma joriġinawx fil-Komunità, użati fil-manifattura jvarjaw bejn mudell u ieħor. Il-mudelli jridu jiġu elenkati b'mod separat fil-kolonna 1 u l-informazzjoni fil-kolonni l-oħra trid titniżżel għal kull wieħed, sabiex il-manifattur tal-magni tal-ħasil tal-ħwejjeġ ikun jista' jivvaluta b'mod korrett l-istatus ta' l-oriġini ta' kull wieħed mill-prodotti tiegħu skond it-tip ta' mutur li tkun tinkorpora.
                  (3) Għandu jiġi kkompletat biss meta jkun rilevanti. Eżempju: Ir-regola għall-ħwejjeġ ta' l-ex Kapitlu 62 tippermetti l-użu ta' ħjut li ma joriġinawx fil-Komunità. Għalhekk, jekk manifattur tal-ħwejjeġ Franċiż juża materjal minsuġ fil-Portugal minn ħajt li ma joriġinax mill-Komunità, il-fornitur Portugiż jeħtieġ biss li jdaħħal ‘ħajt’ bħala materjal li ma joriġinax mill-Komunità fil-kolonna 2 tad-dikjarazzjoni tiegħu, l-intestatur HS u l-valur tal-ħajt huma irrelevanti. Kumpannija li timmanifattura l-wajer ta' l-intestatura HS 7217 minn vireg tal-ħadid li ma joriġinawx fil-Komunità trid iddaħħal biss ‘vireg tal-ħadid’ fil-kolonna 2. Jekk il-wajer ikun se jintuża f'magna li għaliha r-regola ta' l-oriġini tiffissa limitu ta' perċentwal fuq il-valur ta' materjali li ma joriġinawx mill-Komunità, li jintużaw, il-valur tal-vireg irid jiddaħħal fil-kolonna 4.
                  (4) ‘valur’ tfisser il-valur doganali fil-mument ta' l-importazzjoni tal-materjali jew, jekk dan ma jkunx magħruf u ma jistax jiġi aċċertat, l-ewwel prezz aċċertabbli mħallas għall-materjali fil-Komunità. Għal kull tip ta' materjal mhux oriġinanti li jintuża, speċifika l-valur eżatt għal kull unità ta' l-oġġetti murija fil-kolonna 1.
                  (5) Il-Komunità, il-pajjiż, il-grupp ta' pajjiżi jew territorju minn fejn joriġinaw il-materjali.
                  (6) Pajjiż, grupp ta’ pajjiżi jew territorju kkonċernat.
                  (7) Għandha timtela fejn meħtieġ, għal oġġetti li għandhom status ta' oriġini preferenzjali biss fil-kuntest ta' relazzjonijiet kummerċjali preferenzjali ma' wieħed mill-pajjiżi msemmija fl-Artikoli 3 u 4 tal-Protokoll ta' l-oriġini rilevanti, li magħhom tapplika l-Kumulazzjoni ta' l-Oriġini Pan-Ewro-Mediterranja.
                  (8) Agħti d-dati. Dan il-perjodu ma għandux jaqbeż it-12-il xahar.
                  (9) Il-post u d-data.
                  (10) Isem u kariga, isem u indirizz tal-kumpannija.
                  (11) Firma.”